रंग-बिरंगे फूलों से सजाया जाएगा मिनी सचिवालय
डीसीपठानकोट अमित कुमार ने जिला प्रशासनिक अधिकारियों के साथ मिनी सचिवालय स्थित मीटिंग हाल में बैठक की। इस दौरान बताया कि सचिवालय में सरकारी विभाग शिफ्ट कर दिए गए है और लोगों को एक ही स्थान पर सभी सरकारी सुविधाएं मिल रही है। इसके साथ ही जल्द ही जिला प्रबंधकीय कॉम्पलेक्स में बैंक एवं कैंटीन की सुविधा भी जल्द ही शुरू की जाएगी। कॉम्पलेक्स को सुंदर बनाने के लिए गमले एवं खाली जगह पर पौधे लगाए जा रहे है।
उन्होंने लोक निर्माण विभाग के अधिकारी को कहा कि वह जिला प्रबंधकीय कॉम्पलेक्स के अंदर एवं बाहर साइन बोर्ड लगाएं तथा नजदीक लगते चौकों में भी जिला प्रबंधकीय कॉम्पलेक्स के दिशा बोर्ड लगाएं जाएं। उन्होंने संबंधित अधिकारियों को कहा कि वह कॉम्पलेक्स का निरीक्षण करके विभिन्न कार्यालयों को अलाट किए गए कमरों की तैयारी संबंधी रहते कार्य, बाथरूमों में पानी की सप्लाई आदि मुश्किलों को देखकर दूर किया जाए। उन्होंने अधिकारियों को कहा कि वह कॉम्पलेक्स में पार्क की जाने वाली गाड़ियों, स्कूटरों, मोटर साइकिलों आदि की पार्किंग के लिए योजना बनाएं। इस अवसर पर एडीसी जनरल जगविंदरजीत सिंह ग्रेवाल, एसीजी अशोक कुमार, मुख्य कृषि अफसर डॉ.हरिन्द्र सिंह बैंस सहित विभिन्न विभागों के जिला अधिकारी उपस्थित थे।
बैठक में शामिल डीसी अन्य जिला अधिकारी।
hin_Deva hin_Deva hin_Deva bho_Deva